**Propozicije takmičenja**

**TAKMIČENJE UČENIKA OSNOVNIH ŠKOLA**

**IZ BOSANSKOGA JEZIKA**

**Cilj takmičenja**

Takmičenje ima za cilj:

– da afirmiše najkvalitetnije rezultate u nastavi bosanskoga jezika i jezičke kulture;

– da podstakne učenike na sticanje trajnijih lingvističkih znanja o maternjem jeziku, da teorijska znanja o jezičkim pojavama i pravopisnoj normi uspješno primjenjuju;

– da doprinese da učenici bolje i potpunije usvoje književnojezičku normu, da poboljšaju svoje izražajne sposobnosti i da se kompletno služe književnim jezikom;

– sticanjem cjelovite slike o maternjem jeziku, kvalitativno višim pristupom u proučavanju jezičke organizacije i zakonitosti jezika, takmičenje treba kod učenika da razvije saznanje o značaju književnog jezika i jezičke kulture.

**Organizacija takmičenja**

Organizator takmičenja je Ministarstvo prosvjete, nauke i tehnološkog razvoja i Bošnjačko nacionalno vijeće u Republici Srbiji.

Takmičenja se sprovode na sljedećim **nivoima**:

– školsko;

– općinsko;

– republičko.

 **Školska takmičenja** organiziraju i sprovode aktivi nastavnika bosanskoga jezika, prema Kalendaru takmičenja i smotri osnovnih škola za školsku 2022/2023. godinu.

**Općinska takmičenja**organiziraju se u okviru Bošnjačkog nacionalnog vijeća, a održat će se 01. aprila 2023. godine, prema Kalendaru takmičenja i smotri osnovnih škola za školsku 2022/2023. godinu.

**Republičko takmičenje**organizira se u okviru Bošnjačkog nacionalnog vijeća, a održat će se 27. maja 2023. godine, prema Kalendaru takmičenja i smotri osnovnih škola za školsku 2022/2023. godinu.

**Učesnici takmičenja**

Učenici 5, 6, 7. i 8. razreda osnovne škole učestvuju na školskom, općinskom i na Republičkom takmičenju.

Da bi učenik učestvovao na višem stupnju takmičenja, mora učestvovati na prethodnom stupnju i pokazati određene rezultate.

Neophodno je da svaki učesnik/učenik sa sobom donese potpisanu Saglasnost roditelja o učešću na takmičenje.

**Broj učenika – učesnika**

Na **općinskom**takmičenju mogu učestvovati najbolji učenici koji su osvojili najmanje 80% od mogućih poena (minimum 16 bodova) na školskom takmičenju.

Na **republičkom takmičenju**učestvuju učenici koji su na općinskim takmičenjima pokazali najbolji rezultat – osvojili najmanje 90% od mogućih poena (minimum 18 bodova).

**Test za provjeru znanja**

Na svakom stupnju takmičenja učesnici rade test koji sadrži 20 pitanja i vrednuje se sa 20 poena. Izrada testa na svim nivoima takmičenja traje 90 minuta i radi se pod šifrom.

Zadaci koji su ispisani olovkom i nepotvrđeni hemijskom sve i da su tačni neće biti priznati, nije dozvoljeno švrljanje niti dopisivanje.

U prvih 45 minuta izrade testa učenik/učesnik ne može napustiti takmičenje, osim uslijed bolesti ili neke zdravstvene tegobe.

**Vrednovanje postignutih rezultata**

Prvo mjesto dobija učenik sa 20 bodova. Ukoliko nema učenika koji je osvojio 20 bodova, prvo mjesto pripada onom učeniku koji je osvojio 19 bodova. Ukoliko niko ne osvoji 20 i 19 bodova, onda prvo mjesto nosi 18 bodova, drugo mjesto 17 i 16, a treće mjesto 15 i 14 bodova.

Za najbolje rezultate (u rangu) učenici na svim nivoima takmičenja osvajaju I, II i III mjesto i nagrađuju se knjigama i diplomom organizatora takmičenja (prema mogućnostima organizatora). Diplome za dobijeno prvo, drugo i treće mjesto na općinskom nivou dodjeljuju škole koje su domaćini takmičenja, odnosno organi lokalne samouprave.

**Prigovori i žalbe**

Na svim nivoima takmičenja, čim se takmičenje obavi i komisije za pregled preuzmu učeničke radove, organizator je dužan da na javnom mjestu, dostupnom učenicima, izloži testove i rješenja, kako bi učenici sa svojim nastavnicima bili u mogućnosti provjeriti svoj rad.

Poslije saopštenja rezultata, ukoliko učenik – učesnik takmičenja smatra da njegov rad, iz bilo kojih razloga, zaslužuje veći broj poena, ima pravo na pismeni prigovor, odnosno žalbu. **Prigovor zvanično prosljeđuje škola**predsjedniku komisije na odgovarajućem nivou (na Republičkom takmičenju – predsjedniku centralne komisije) u roku od 7 dana od saopćenja. Predsjednik komisije je dužan da u roku od 7 dana po dobijenom prigovoru da pismeni odgovor sa obrazloženjem komisije (na Republičkom takmičenju – komisije za prigovore), koji se zvanično prosljeđuje školi.

**Napomena: Na takmičenjima se koristi  *Pravopis bosanskoga jezika*,Centar za bošnjačke studije, izdanje 2005. godine, Dr. Senahid Halilović, uređivački odbor: Dr. Dževad Jahić.**